Slik spilles 3. runde i cupen: Brattvåg møter Rosenborg
Ole Gunnar Solskjær var flau etter at Molde tapte 0 – 1 for Brattvåg. Nå kan sunnmøringene detonere nok en gedigen cupbombe hvis de klarer å slå ut Rosenborg på onsdag. Ellers er det duket for et klassisk Oslo-derby mellom Tom Nordlies Skeid og Vålerenga. Her er oppsettet for cupen, alle kampene spilles 9. mai, med unntak av to oppgjør: HamKam - Sarpsborg 08 (spilles 10/5) KFUM Oslo - Lillestrøm Skeid - Vålerenga (Vises på NRK) Bærum - Strømsgodset Ull/Kisa - Kongsvinger Mjøndalen - Stabæk Notodden - Odd Egersund - Start Bryne - Sandnes Ulf Nest-Sotra - Haugesund Fyllingsdalen - Brann Hødd - Kristiansund (spilles 10/5) Brattvåg - Rosenborg Levanger - Ranheim Mjølner - Bodø/Glimt Alta - Tromsø – Vi har prøvd å ta hensyn til at lagene er inne i en tøff kampperiode og ønsker derfor minst mulig reising, selv om det er vanskelig å få til med alle. Vi har som vanlig også prøvd å unngå at lag som har møtt hverandre de siste to-tre årene ikke møtes igjen. Alle lagene fra Eliteserien er satt opp på bortebane og vi håper på mange gode og spennende oppgjør, sier seksjonsleder for turneringsadministrasjon i NFF, Rune Pedersen, til forbundets hjemmeside.
2. divisjonslaget Brattvåg sendte Molde ut av cupen denne uken, nå kommer Rosenborg på besøk.